**Likumprojekta "Grozījumi Civilprocesa likumā"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva.  Ministru prezidenta 2012. gada 21. decembra rezolūcija Nr. 90/SAN-2313 (Valsts kancelejas uzdevums Nr. 2012-UZD-4409), kas paredz sagatavot un noteiktā kārtībā iesniegt Ministru kabinetā attiecīgus grozījumus procesuālajos normatīvajos aktos, lai sekmētu plašākas elektroniskās aprites iespējas.  Uzņēmējdarbības vides uzlabošanas pasākumu plāna 2014.-2015. gadam (apstiprināts ar Ministru kabineta 2014. gada 28. novembra rīkojumu Nr.694) 7.2. pasākums, kas paredz noteiktā kārtībā izstrādāt un iesniegt Ministru kabinetā grozījumus Civilprocesa likumā, lai nodrošinātu elektronisko dokumentu aprites ieviešanu tiesu iestādēs (Valsts kancelejas uzdevumu Nr. 2014-UZD-3935).  Ministru kabineta 2016. gada 31. maija sēdes protokollēmuma Nr. 26 39.§ 6.17. apakšpunkts, kas uzdod Tieslietu ministrijai izvērtēt procesuālajos likumos paredzēto dokumentu piegādāšanas un izsniegšanas kārtību ar mērķi to vienkāršot un samazināt saziņas ar procesa dalībniekiem nodrošināšanai nepieciešamos resursus, minētā mērķa sasniegšanai izstrādājot risinājumus par e-saziņas ieviešanu komunikācijā starp noteiktu subjektu loku, un atbilstoši vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikam iesniegt izskatīšanai Ministru kabinetā priekšlikumus par veicamajiem pasākumiem šo risinājumu ieviešanai. Šajā apakšpunktā noteiktā uzdevuma izpildei nepieciešamie likumprojekti iekļaujami valsts budžeta 2017. gadam likumprojektu paketē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts "Grozījumi Civilprocesa likumā" (turpmāk – Likumprojekts) aptver grozījumus, kas saistīti ar atteikšanos no ierakstītu sūtījumu izmantošanas civilprocesā, lai veicinātu elektronisko saziņu starp tiesu un noteiktu personu grupām, tajā skaitā saziņā izmantojot elektroniskā pasta starpniecību vai paziņošanu tiešsaistes sistēmā, tādējādi vienkāršojot un padarot ērtāku komunikāciju ar tiesvedībā iesaistītajām personām, kā arī informācijas pieejamību šādām personām.  Vienlaikus atzīmējams, ka Likumprojekts tiek virzīts kopā ar līdzīga rakstura grozījumiem Kriminālprocesa likumā un Latvijas Administratīvo pārkāpumu kodeksā. Kopējais grozījumu mērķis procesuālajos likumos, kā jau minēts iepriekš (skat. anotācijas 1. punktu), ir ne tikai vienkāršot saziņu, bet arī samazināt saziņas ar procesa dalībniekiem nodrošināšanai nepieciešamos resursus. Ņemot vērā, ka civilprocesā šādus izdevumus pārsvarā apmaksā puses (gadījumos, kad tās nav atbrīvotas no tiesas izdevumu samaksas), Likumprojekts atsevišķi vairāk ietekmē tieši izstrādes mērķi attiecībā uz saziņas vienkāršošanu.  Tomēr grozījumu projekti procesuālajos likumos kopā veicina ekonomiju valsts budžeta līdzekļiem, kas paredzēti tiesu sistēmas darbībai, un tos būtu iespējams novirzīt, lai nodrošinātu tiesas darbiniekiem samērīgu un darba pienākumiem atbilstošu atalgojumu.  Atzīmējams arī, ka Likumprojekts veicinātu finanšu resursu ietaupījumu tiesvedībā iesaistītajām personām, jo tām rastos mazāki izdevumi.  Ar Likumprojektu tiks veiktas izmaiņas Civilprocesa likuma 56. pantā, izslēdzot pirmo daļu, kas noteica, ka tiesas pavēsti nosūta ierakstītā pasta sūtījumā, ierakstītā pasta sūtījumā ar paziņojumu par izsniegšanu elektroniskā pasta sūtījumā vai piegādā ziņnesis.  Vienlaikus veiktas izmaiņas minētā panta otrajā daļā, paredzot vispārēju tiesas dokumentu piegādi ar vienkāršo pasta sūtījumu, elektroniskā sūtījumā, vai to piegādājot ziņnesim. Savukārt minētā panta desmitā daļa precizēta, nosakot, ka atsevišķiem tiesas dokumentiem likums var specifiski paredzēt to nosūtīšanu ierakstītā pasta sūtījumā vai citus piegādāšanas vai izsniegšanas veidus.  Lai saglabātu iespēju informēt personu (atbildētāju) par tiesvedības procesu, Civilprocesa likuma 148. pantā saglabāts noteikums, ka prasības pieteikumu un tam pievienotie dokumentu noraksti nosūtāmi atbildētājam ierakstītā pasta sūtījumā nekavējoties.  Normatīvais regulējums saistībā ar ierakstītiem sūtījumiem papildus noteikts grozījumos Civilprocesa likuma 81. pantā, attiecībā uz tiesas lēmuma par trešās personas pieaicināšanu nosūtīšanu.  Dokumentu nosūtīšana ierakstītā sūtījumā saglabāta atsevišķos Civilprocesa likuma pantos (lielākoties gadījumos, kur tāda jau noteikta iepriekš), kuros tā varētu radīt īpaši sensitīvu ietekmi – 142. pantā attiecībā uz prasības nodrošinājuma jautājumos pieņemto lēmumu izpildi, 208.3 pantā attiecībā uz aizmuguriska sprieduma nosūtīšanu atbildētājam, 250.14 pantā attiecībā uz lēmuma par pagaidu aizsardzības līdzekļa noteikšanu izpildi, 250.35 pantā attiecībā uz lēmuma par pagaidu aizsardzības noteikšanu nosūtīšanu atbildētājam, 250.62 pantā attiecībā uz lēmuma par pagaidu aizsardzību pret vardarbību paziņošanu, izsniegšanu un nosūtīšanu, 534.1 pantā attiecībā uz pieteikuma par izpildu raksta izsniegšanu pastāvīgās šķīrējtiesas sprieduma piespiedu izpildei nosūtīšanu, kā arī 673. pantā attiecībā uz starptautisko civilprocesu.  Uzsverams, ka grozījumi neskar Civilprocesa likuma izpildes sadaļu.  Attiecībā uz Civilprocesa likuma 236. pantu, kurā noteikts regulējums attiecībā uz pušu obligātu piedalīšanos, izskatot lietu par laulības šķiršanu, minētās tiesību normas otrajā daļā ietverta tiesas diskrecionāra vara nosūtīt, piemēram, atkārtotu uzaicinājumu ierasties uz tiesas sēdi ierakstītā pasta sūtījumā, lai būtu iespējams piemērot procesuālo sankciju – atvešanu uz tiesu piespiedu kārtā.  Atzīmējams, ka nav pamata uzskatīt, ka atteikšanās no ierakstītiem pasta sūtījumiem ar paziņojumu par sūtījumu saņemšanu varētu kādā veidā kavēt lietas izskatīšanu vai radīt nelabvēlīgas sekas lietas dalībniekiem.  No praksē gūtajiem novērojumiem secināms, piemēram, ka lietas dalībniekiem bieži ir ērtāk un ātrāk saņemt tiesas sūtītos dokumentus neierakstītā sūtījumā, nekā doties pēc tiem uz pasta iestādi.  Savukārt attiecībā uz elektroniskās saziņas veicināšanu veiktas izmaiņas Civilprocesa likuma 56. pantā, nosakot, ka tiesu varai piederīgām amatpersonām un valsts un pašvaldību iestādēm tiesa pamatā paziņo par tiesas sagatavotiem dokumentiem, nosūtot tos uz elektroniskā pasta adresi, ja vien tie nav paziņojuši tiesai par savas dalības reģistrāciju Tiesu informatīvās sistēmas (turpmāk – TIS) Datu izplatīšanas sistēmā (turpmāk – DIS). Zvērinātam advokātam tiesa par tiesas sagatavotiem dokumentiem, kā arī par citiem elektroniski sagatavotiem dokumentiem paziņo tiešsaistes sistēmā.  Tehniski ir nodrošināts, ka datu nosūtīšana no TIS uz DIS notiek ar datu replikācijas metodi. Datu replikācija notiek vienu reizi diennaktī (plkst. 01:00). Ņemot vērā minēto, portāla [www.tiesas.lv](http://www.tiesas.lv) sadaļā "Manas lietas" informācija par izmaiņām lietas datos un informācija par tiesu nozīmētajām tiesas sēdēm tiek atjaunota vienu reizi diennaktī. DIS datu nosūtīšana uz TIS notiek ar speciāli izstrādāto web-servisu palīdzību.  Ievērojot minēto, ir plānots nodrošināt tiesas elektronisko saziņu ar advokātiem - pamatā izmantojot DIS, ar pārējām minētām personām – elektroniskā pasta adresi, vienlaikus saglabājot līdzšinējo kārtību, proti, uz elektroniskā pasta adresi tiek nosūtīta tiesas pavēste, kas tiek automatizēti sagatavota TIS (grozījumi Civilprocesa likuma 56. pantā).  Ar Likumprojektu tāpat tiek paredzēts, ka tiesās saziņā arī ar fiziskām un privāto tiesību juridiskām personām plašāk izmanto elektroniskās saziņas iespējas, proti, tiesas dokumentus paziņo tiešsaistes sistēmā, ja lietas dalībnieks paziņojis tiesai, ka viņš piekrīt elektroniskai saziņai ar tiesu un paziņojis tiesai par savas dalības reģistrēšanu tiešsaistes sistēmā. Ja tiesa konstatē tehniskus šķēršļus tiesas dokumentu paziņošanai tiešsaistes sistēmā, tos piegādā citā likumā noteiktā veidā.  Norādāms, ka šādā veidā pastāv iespēja iepazīties ar tiesas dokumentiem un elektroniskiem dokumentiem, kas pievienoti TIS, attālināti. Tomēr gadījumā, ja personām būs nepieciešami minēto dokumentu juridiski saistoši atvasinājumi (papīra vai elektroniskā formā), šādu dokumentu izgatavošana tiesā nodrošināma vispārējā kārtībā saskaņā ar Dokumentu juridiskā spēka likumu (un/vai Elektronisko dokumentu likumu).  Ar grozījumiem attiecīgi Civilprocesa likuma 56.1 panta pirmā daļa papildināta ar 5. punktu, kas noteic, ka tiek prezumēts, ka tiesas dokuments tiek piegādāts un izsniegts trešajā dienā, ja tas paziņots tiešsaistē.  Turklāt līdz ar ātrāku informācijas apmaiņu nepieciešams precizēt arī laika posmu, kādā pārstāvības pirmstermiņa izbeigšanās gadījumā, persona paziņo tiesai par pilnvarojuma atsaukumu vai atteikšanos no lietas vešanas. Minētais saistāms arī ar piekļuves tiesību anulēšanu DIS ietvaros konkrētās lietas materiāliem sakarā ar pilnvarojuma neesamību tiesvedības procesā (grozījumi Civilprocesa likuma 87. pantā).  Lai būtu iespējams nodrošināt tiesu elektronisku saziņu ar tiesvedībā iesaistītajām personām, noteikts, ka, iesniedzot prasības pieteikumu vai sniedzot paskaidrojumus, personas var norādīt/norāda elektroniskā pasta adresi un gadījumā, ja tās ir reģistrējušas savu dalību DIS, tad arī informāciju par reģistrāciju (grozījumi Civilprocesa likuma 128. un  148. pantā). Vienlaikus līdzīga rakstura grozījumi izdarīti arī citos Civilprocesa likuma pantos, kas nosaka prasības pieteikumā, pieteikumā, apelācijas un kasācijas sūdzībā norādāmo informāciju. |
| 3. | Projekta izstrādē iesaistītās institūcijas | Tiesu pārstāvji, Tiesu administrācija.  Grozījumu izdarīšanu Civilprocesa likumā konceptuāli ir atbalstījusi Tieslietu ministrijas Pastāvīgā darba grupa Civilprocesa likuma grozījumu izstrādei, kas izveidota ar 2014. gada 23. maija rīkojumu Nr.1-1/208. |
| 4. | Cita informācija | Nav. |
|  | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Personas, kuras iesaistītas tiesvedības procesā civilprocesā.  Tiesas, Tiesu administrācija. | | | |
| 2. | Tiesiskā regulējuma ietekme uz tautsaimniecību un administratīvo slogu | | | Administratīvais slogs mazināsies, jo līdz ar grozījumiem tiek vienkāršota saziņa starp tiesu un tiesvedībā iesaistītajām personām. | | | |
| 3. | Administratīvo izmaksu monetārs novērtējums | | | Likumprojekts šo jomu neskar. | | | |
| 4. | Cita informācija | | | Nav. | | | |
|  | | | | | | | |
| III. Tiesību akta projekta ietekme uz valsts budžetu un pašvaldību budžetiem | | | | | | | |
| **Rādītāji** | | **2016.** | | | Turpmākie trīs gadi (EUR) | | |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo 2016. gadu | Izmaiņas, salīdzinot ar kārtējo 2016. gadu | Izmaiņas, salīdzinot ar kārtējo 2016. gadu |
| 1 | | 2 | 3 | | 4 | 5 | 6 |
| 1. Budžeta ieņēmumi: | | 48 602 981 |  | | -42 889 | -42 889 | -42 889 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 48 602 981 |  | | -42 889 | -42 889 | -42 889 |
| 1.2. valsts speciālais budžets | |  |  | |  |  |  |
| 1.3. pašvaldību budžets | |  |  | |  |  |  |
| 2. Budžeta izdevumi: | | 48 602 981 |  | | -42 889 | -42 889 | -42 889 |
| 2.1. valsts pamatbudžets | | 48 602 981 |  | | -42 889 | -42 889 | -42 889 |
| 2.2. valsts speciālais budžets | |  |  | |  |  |  |
| 2.3. pašvaldību budžets | |  |  | |  |  |  |
| 3. Finansiālā ietekme: | | 0 |  | | 0 | 0 | 0 |
| 3.1. valsts pamatbudžets | |  |  | |  |  |  |
| 3.2. speciālais budžets | |  |  | |  |  |  |
| 3.3. pašvaldību budžets | |  |  | |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X |  | | 0 | 0 | 0 |
| 5. Precizēta finansiālā ietekme: | | X |  | | 0 | 0 | 0 |
| 5.1. valsts pamatbudžets | |  | |  |  |  |
| 5.2. speciālais budžets | |  | |  |  |  |
| 5.3. pašvaldību budžets | |  | |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Lai veiktu aprēķinu par ietekmi uz valsts budžeta ieņēmumiem un izdevumiem saistībā ar Likumprojektu, par pamatu tika ņemti dati par 2015. gadā tiesu veiktajiem pasta sūtījumiem, tai skaitā, ierakstītajiem pasta sūtījumiem un TIS dati par 2015. gadā izskatītajām lietām un 2016. gada pirmajā pusgadā iesniegtajiem pieteikumiem.  Saskaņā ar Civilprocesa likumu (turpmāk – CPL) tiesas izdevumus (valsts nodeva, ar lietas izskatīšanu saistītie izdevumi un ar lietas vešanu saistītie izdevumi) sedz puses, bet valsts uzņemas izdevumus tikai gadījumos, kad abas puses ir atbrīvotas no tiesas izdevumu samaksas (CPL 42. panta ceturtā daļa). Līdz ar to, samazinot izmaksas par pasta sūtījumiem, attiecīgi samazināmi ieņēmumi no procesa dalībnieku veiktajām iemaksām par ar lietas izskatīšanu saistītajiem izdevumiem – ar tiesas pavēstu un citu tiesas dokumentu piegādāšanu un izsniegšanu saistītajiem izdevumiem, (CPL 39.panta pirmās daļas 5.punkts). | | | | | |
| 6.1. detalizēts ieņēmumu aprēķins | | Saskaņā ar likumu "Par valsts budžetu 2016. gadam" Tieslietu ministrijas budžeta apakšprogrammā 03.02.00 "Apgabaltiesas un rajonu (pilsētu) tiesas" ieņēmumi plānoti 750 565 *euro* apmērā, tai skaitā, ieņēmumi 634 718 *euro* izdevumu klasifikācijas kodā (turpmāk – IKK) 21499 atbilstoši Civilprocesa likuma 39. pantam un Kriminālprocesa likuma 368.pantam. Ieņēmumi no tiesu sniegtajiem maksas pakalpojumiem 71 855 *euro* un ieņēmumi par telpu nomu un komunālajiem pakalpojumiem 43 992 *euro* nav attiecināmi uz procesuālo likumu grozījumiem.  **2017. gads un turpmākie gadi.**  **Ieņēmumi no maksas pakalpojumiem un citi pašu ieņēmumi 750 565 *euro* – 42 889 *euro* samazinājums = 707 676 *euro.***  **Izmaiņas: - 42 889 *euro.***  Ar 2017. gada 1. janvāri paredzēts, ka tiesas pavēstes un tiesas dokumentus personām nosūta nevis ierakstīta pasta sūtījuma veidā, bet vienkāršā pasta sūtījumā (izņemot pirmreizējos sūtījums), līdz ar to procesa dalībniekiem samazināsies izdevumi, kas rodas lietas izskatīšanas gaitā saistībā ar personu aicināšanu uz atkārtotām tiesas sēdēm un attiecīgi samazināsies valsts budžeta ieņēmumi. Samazinājums plānots 48 266 pasta sūtījumiem.   |  |  |  |  |  |  | | --- | --- | --- | --- | --- | --- | | Sūtījuma veids | Sūtījumi, kurus saskaņā ar grozījumiem CPL paredzēts sūtīt vienkāršā pasta sūtījumā, skaits | Viena ierakstīta sūtījuma cena, euro | Viena vienkārša sūtījuma cena, euro | Cenas starpība | Ieņēmumu samazinājums, euro | | 1 | 2 | 3 | 4 | 5 (3-4) | 6 (2 x 5) | | Sūtījumi pa Latviju, A klase | | | | | | | līdz 20 g | 796 | 1,42 | 0,57 | 0,85 | 676,60 | | līdz 50 g | 566 | 1,49 | 0,61 | 0,88 | 498,08 | | Līdz 100 g | 70 | 1,57 | 0,68 | 0,89 | 62,30 | | līdz 250 g | 62 | 1,58 | 0,85 | 0,73 | 45,26 | | līdz 500 g | 32 | 1,81 | 1,10 | 0,71 | 22,72 | | līdz 1000 g | 34 | 2,22 | 1,71 | 0,51 | 17,34 | | līdz 2000 g | 39 | 3,04 | 2,18 | 0,86 | 33,54 | | Sūtījumi pa Latviju, B klase | | | | | | | līdz 20 g | 46 667 | 1,39 | 0,50 | 0,89 | 41 533,63 | | **Kopā** | **48 266** | **x** | **x** | **x** | **42 889,47** | | | | | | |
| 6.2. detalizēts izdevumu aprēķins | | Civillietās gadā tiek nosūtīti vidēji 290 343 ierakstīti pasta sūtījumi par kopējo summu 415 128 *euro*.  Ar 2017. gada 1. janvāri paredzēts, ka tiesas pavēstes un tiesas dokumentus personām nosūta nevis ierakstīta pasta sūtījuma veidā, bet vienkāršā pasta sūtījumā (izņemot pirmreizējos sūtījums), līdz ar to samazināsies izdevumi, kas rodas lietas izskatīšanas gaitā saistībā ar aicināšanu uz atkārtotām tiesas sēdēm. Samazinājums plānots 48 266 pasta sūtījumiem.  Pirmreizējo pasta sūtījumu aprēķins:   1. 2016. gada pieteikumi brīdinājumā kārtībā, prognoze gadam 25914, vienam pieteikumam 3 ierakstīti pasta sūtījumi, kopā 25914 x 3 = 77 742 sūtījumi; 2. 2016. gada pieteikumi prasības kārtībā, prognoze gadam 42 137; ja viens prasītājs un viens atbildētājs 3 sūtījumi, kopā 42 137 x 3 =126 411 sūtījumi; 3. pieņēmums: 20% pieteikumu prasības kārtībā vēl 2 atbildētāji un katram divi sūtījumi, kopā 20% no 42 137 x 2 atbildētāji x 2 sūtījumi = 33710 sūtījumi; 4. pieņēmums: 10% pieteikumu ir vēl viens prasītājs un katram prasītājam viens sūtījums, kopā 10% no 42 137 x 1 prasītājs x 1sūtījums = 4 214 sūtījumi;   Kopā pirmreizējie sūtījumi, kas arī turpmāk tiks sūtīti ierakstītā pasta sūtījumā: 242 077 sūtījumi.  Grozījumi CPL paredz, ka advokātam par tiesas dokumentiem, kā arī citiem elektroniski sagatavotiem dokumentiem paziņo tiešsaistes sistēmā. Izdevumu samazinājums netiek prognozēts, jo jau šobrīd saziņa ar advokātiem notiek tiešsaistes sistēmā.  Grozījumi CPL paredz, ka notāram, tiesu izpildītājam, juridiskai personai, valsts un pašvaldību iestādei par tiesas dokumentiem, kā arī citiem elektroniski sagatavotiem dokumentiem paziņo elektroniskā pasta sūtījumā vai tiešsaistes sistēmā. Ievērojot to, ka nav uzskaites datu par ierakstītu pasta sūtījumu apjomu minētajām personām, tad šobrīd ietekmi uz valsts budžeta izdevumiem nevar noteikt.  Sūtījumu, kurus turpmāk tiesas sūtīs vienkāršā pasta sūtījumā, skaita aprēķins:  Kopējais sūtījumu skaits 290 343 – 242 077 pirmreizējie sūtījumi = 48 266 sūtījumi.   |  |  |  |  |  |  | | --- | --- | --- | --- | --- | --- | | Sūtījuma veids | Sūtījumi, kurus saskaņā ar grozījumiem CPL paredzēts sūtīt vienkāršā pasta sūtījumā, skaits | Viena ierakstīta sūtījuma cena, euro | Viena vienkārša sūtījuma cena, euro | Cenas starpība, kura netiks iekasēta no procesa dalībniekiem, euro | Izdevumu samazinājums, euro | | 1 | 2 | 3 | 4 | 5 (3-4) | 6 (2 x 5) | | Sūtījumi pa Latviju, A klase | | | | | | | līdz 20 g | 796 | 1,42 | 0,57 | 0,85 | 676,60 | | līdz 50 g | 566 | 1,49 | 0,61 | 0,88 | 498,08 | | līdz 100 g | 70 | 1,57 | 0,68 | 0,89 | 62,30 | | līdz 250 g | 62 | 1,58 | 0,85 | 0,73 | 45,26 | | līdz 500 g | 32 | 1,81 | 1,10 | 0,71 | 22,72 | | līdz 1000 g | 34 | 2,22 | 1,71 | 0,51 | 17,34 | | līdz 2000 g | 39 | 3,04 | 2,18 | 0,86 | 33,54 | | Sūtījumi pa Latviju, B klase | | | | | | | līdz 20 g | 46 667 | 1,39 | 0,50 | 0,89 | 41 533,63 | | **Kopā** | **48 266** | **x** | **x** | **x** | **42 889,47** | | | | | | |
| 7. Cita informācija | | Nav | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2016. gada 17. augustā ir publicēts Tieslietu ministrijas tīmekļa vietnē, sadaļā "Sabiedrības līdzdalība", tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par Likumprojektu un dotu iespēju izteikt par to viedokļus, Likumprojekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" tika ievietots Tieslietu ministrijas tīmekļa vietnē. |
| 3. | Sabiedrības līdzdalības rezultāti | Pēc Likumprojekta ievietošanas Tieslietu ministrijas tīmekļa vietnē noteiktajā termiņā viedokļi par Likumprojektu no sabiedrības pārstāvju puses nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rajona (pilsētu) tiesas, apgabaltiesas, Latvijas Republikas Augstākā tiesa, Tiesu administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Iesniedzēja:

tieslietu ministra p.i. Dace Melbārde

07.09.2016. 10:12

2519

J.Ābols

67036830, [Janis.Abols@tm.gov.lv](mailto:Janis.Abols@tm.gov.lv)

O.Āboliņa

67063811, [Olita.Abolina@ta.gov.lv](mailto:Olita.Abolina@ta.gov.lv)